|  |
| --- |
| Mal for innhold i prosjektbeskrivelseBanebrytende Maritim Teknologi |

Prosjektbeskrivelsen skal være på norsk. Eventuelle andre vedlegg kan være på engelsk.
Anbefalt lengde på innsendt prosjektbeskrivelse er 3000-5000 ord, maksimalt 8000 ord.

Tabellene og overskriftene i malen skal benyttes. Resterende hjelpetekst fjernes før innsending av søknad. Det skal brukes nyeste versjon av prosjektbeskrivelsesmalen, tilgjengelig på programsiden.

Ikke inkluder personopplysninger som navn, epost-adresser og lignende i prosjektbeskrivelsen.

Tips til søkere:

I hele prosjektbeskrivelsen; vær konkret. Beskriv prosjektet. Underbygg påstander med tall og fakta. Ikke bruk mye tid på å beskrive klimaproblemet eller bedriftens motivasjon.ne i malen skal benyttes. Resterende hjelpetekst fjernes før innsending av søknad.

# Sammendrag

Gi et kortfattet (ca. ½ side) sammendrag av prosjektet. Skriv kort om hvem som er med i prosjektet, bakgrunnen for prosjektet, prosjektets innhold og omfang og gjennomføringsplan. Beskrivelsen skal skrives på et populærvitenskapelig format. Det vil si at det skal være enkelt for en utenforstående å forstå hva prosjektet handler om.

# Informasjon om søker og partnere/teknologileverandører

Gi en kort beskrivelse av søker og de andre partene i prosjektet basert på følgende:

* Beskrivelse av virksomheten
* Selskapsstruktur/eierskap.
* Antall ansatte i selskap (og eierstruktur)
* Finansiell situasjon/nøkkeltall (legg gjerne ved (en lenke til) siste årsrapport)
* Lokalisering

Beskriv også sentrale teknologileverandører, samt deres roller i prosjektet.

# Prosjektets innhold

## Formål og tematisk avgrensning

Beskriv kort hvordan prosjektet bidrar til programmets formål og hvordan prosjektet er innenfor programmets tematiske avgrensning. (Programmets formål og tematiske avgrensning er beskrevet i *Vilkår for støtte* som finnes på programmets nettside)

## Prosjekttype

Beskriv kort hvordan prosjektet fyller kravene under den valgte prosjekttypen (se beskrivelse av pilot- og investeringsprosjekter i Vilkår for støtte, kapittel 4.4).

## Prosjektinnhold

Beskriv prosjektet; hvem (ikke på personnivå), hva, hvor og hvordan. Beskrivelsen skal være tilstrekkelig for å kunne sette seg inn i prosjektets formål og omfang, hvilken teknologi eller løsning som det skal investeres i/testes, og hvordan prosjektet skal gjennomføres. Planer og organisering detaljeres ut i kapittel 4. Detaljerte beskrivelser av teknologien gjøres i kapittel 6.

**Spesielt for pilotprosjekt:**

Pilotprosjekt er forsknings og utviklingsprosjekt hvor hensikten med er å adressere teknologiske usikkerheter som en siste fase av et utviklingsløp og i en tidsavgrenset periode. Beskriv hvordan prosjektet skal gjøre dette. Vær konkret og bruk gjerne tabell.

## Søkers kommersielle begrunnelse for å gjennomføre prosjektet

Beskriv hvorfor dere ønsker å gjennomføre prosjektet. Ta utgangspunkt i punktene under:

* *Nytteverdi*: Hva er fortrinnene med denne teknologien eller løsningen, miljømessig og kommersielt for dere?
* *Utfordring/barriere*: Hvorfor er ikke denne løsningen i bruk hos dere i dag? Hva er utfordringene dere skal forsøke å løse gjennom prosjektet?
* *Forankring*: hvordan er prosjektet forankret hos søker og eventuelle konsortiedeltakere?
	+ Inngår prosjektet i en klimastrategi for foretaket, og i så fall hvordan?
	+ Inngår prosjektet i kommersielle strategier for foretaket, og i så fall hvordan?
* Foreligger en videre plan for oppskalering av teknologien etter avsluttet prosjekt for noen av prosjektdeltakerne?

Hvis det omsøkte tiltaket ikke er lønnsomt isolert sett, selv med støtte, forklar hvordan bedriftens helhetlige forretningsmodell allikevel gjør at søker har gode grunner til å gjennomføre investeringen.

## Prosjektorganisering

Beskriv de ulike rollene i prosjektet (Bruk gjerne et organisasjonskart, men ikke inkluder navn, bilder og andre personlige opplysninger i dette dokumentet). Beskriv tydelig hvilken kompetanse som er nødvendig for å gjennomføre prosjektet og hvordan kompetansebehovet er ivaretatt. Beskriv de tilgjengelige ressursenes erfaringer fra gjennomføring av liknende prosjekter. Legg ved mini-CV (kortfattet CV tilpasset det omsøkte prosjektet, maks 1 side per CV) for de mest sentrale prosjektressursene. Disse CV-ene lastes opp som vedlegg i søknadsportalen og kan inneholde personopplysninger.

## Alternativ til gjennomføring av prosjektet

Beskriv så konkret som mulig hva som er alternativet til å gjennomføre prosjektet, det vil si det som virksomheten vil gjøre uten finansiering fra Enova.

Dette kan for eksempel være

* en investering i en konvensjonell, mindre miljøvennlig løsning som kan utføre samme formål
* foreta en investering/gjennomføre et prosjekt som er redusert i omfang
* foreta investeringen/gjennomføre prosjektet på et vesentlig senere tidspunkt
* ikke å foreta en investering/gjennomføre prosjektet («business as usual»)

Hva skjer med prosjektet hvis søknaden får avslag fra Enova?

# Plan og aktiviteter i prosjektet

## Prosjektplan og fremdrift

Beskriv aktivitetene i prosjektet i hensiktsmessige arbeidspakker. Vær så konkret som mulig på leveransene fra hver arbeidspakke, inkludert når de skal leveres.

Sett opp et Gantt-diagram for prosjektet, samt angi en milepælplan for de viktigste datoene i prosjektet. Dette kan være vedlegg til den elektroniske søknaden.

Legg særlig vekt på milepæler som er beslutningspunkter eller som har konsekvenser for prosjektets gjennomføring eller framdrift. Dette kan f.eks. være

* prosjektforankring hos beslutningstaker/ledelse
* avtaler/kontrakter, offentlige tillatelser som skal på plass
* mulige stopp-punkter i prosjektet knyttet til utfall av prosjektets aktiviteter

## Risiko og risikodempende tiltak

Beskriv de sentrale risikofaktorene som har betydning for å kunne gjennomføre prosjektet, inkludert hvilke risikodempende tiltak som skal gjennomføres.

Risiko kan f.eks. være knyttet til:

* Teknologisk ytelse
* Leveranser til prosjektet
* Finansiering
* Marked for produktet/løsningen
* Drift
* Oppnåelse av miljøkrav
* Regulatorisk risiko (manglende standarder)
* Kompetanse/organisatoriske forhold
* Andre forhold som er spesifikke for prosjektet

# Direkte klima-, energi- og effektresultater fra prosjektet

Direkte resultater fra prosjektet er effekter som kan kvantifiseres, kontraktsfestes i søknadsportalen og som er direkte under søkerens kontroll. Dette kapittelet gjelder for prosjekter der det søkes om støtte til investering i teknologi som gir direkte resultater for klimagassutslipp, energibehov eller effektbehov.

**Merk:** Dette er noe annet enn teknologiens potensiale for utslippsreduksjoner som skal beskrives i kapittel 8.

## Klimaresultat fra prosjektet

Klimaresultater fra prosjektet kvantifiseres i søknadssenteret. Dersom prosjektet innebærer investering i en løsning som kutter utslipp i scope 1 (bedriftens direkte utslipp) skal denne utslippsreduksjonen forklares og kvantifiseres.[[1]](#footnote-2)

## Energiresultat fra prosjektet

Dersom prosjektet innebærer investering i en løsning som reduserer eller øker energibruken skal dette forklares og kvantifiseres.

Beskriv også eventuelle økninger i elektrisitetsforbruk, f.eks. som resultat av konvertering fra fossile energibærere. Dette teller ikke inn i det kontraktsfestede energiresultatet.

## Effekt- og fleksibilitetsresultat fra prosjektet

Dersom prosjektet innebærer investering i en løsning som påvirker effektbehovet i strømnettet skal dette forklares og kvantifiseres.

Noen prosjekt vil kunne frigjøre effekt i perioder og gi fleksibilitet i strømnettet. Om prosjektet gir fleksibilitet i strømnettet skal effekt og prosjektert varlighet (ms, s, m, time, sesong) oppgis.

# Teknologi- og markedsstatus

## Forklaring av teknologien og innovasjonen

Beskriv den konkrete teknologien som skal anvendes. Hva er teknologien og hvordan løser den et problem eller utnytter den en mulighet. Teksten må kunne forstås av lesere uten dyp teknisk kunnskap på området og veldig detaljerte tekniske beskrivelser er derfor ikke nødvendig. Gode illustrasjoner er en fordel.

## Teknologistatus i markedet

### Innovasjon og konkurrerende løsninger (andre måter å løse samme problem på)

Beskriv de sentrale innovative elementene og prosjektet. Forklar hva som er dagens standard, hva som er de beste alternative løsningene og forklar hva som skiller teknologien og prosjektet fra disse. Beskriv hvordan teknologien ikke bare innebærer en marginal forbedring av eksisterende teknologi (inkrementell innovasjon).

Innovasjonen kan f.eks. gjelde vesentlig forbedring innen karbonfotavtrykk, ressursbruk, fleksibilitet i energisystemet, men kan også omfatte reduserte kostnader, økte inntekter eller muliggjøring av enklere og rimeligere installasjon (etc.)

### Teknologiens status i markedet

Beskriv kort dagens status *i markedet* for de teknologiene, systemene og/eller løsningene som er omfattet av prosjektet. Legg særlig vekt på teknologi- eller systemmodenhet (TRL[[2]](#footnote-3)) (dersom dette skiller seg fra status for teknologien i egen virksomhet). Forklar også om, eller i hvilket omfang, teknologien finnes på markedet i dag (kommersiell modenhet). Beskriv hvordan teknologien fordeler seg utover ulike markedssegment.

## Teknologistatus i søkerens virksomhet

I en del investeringsprosjekt er følgende informasjon ikke tilgjengelig. Da kan man se bort ifra avsnittet.

Beskriv status *i søkerens/konsortiets virksomhet(er)* for de teknologiene, systemene og/eller løsningene som er omfattet av prosjektet. Legg særlig vekt på teknologi- eller systemmodenhet (TRL[[3]](#footnote-4))

Beskriv eventuelle nylige foranliggende forsknings-, test- eller demonstrasjonsaktiviteter som prosjektet bygger på. Hvis prosjektet bygger på tidligere prosjekter – hvilke resultater har tidligere prosjekter gitt?

# Teknologiens spredningspotensial

## Markedspotensial i Norge/internasjonalt

Beskriv kort markedspotensialet for teknologien/løsningen både i Norge og internasjonalt, f.eks:

* Hvilke bransjer/segmenter denne teknologien/løsningen vil være relevant for, og hvordan
* Antall enheter som vil kunne installeres i Norge innenfor en horisont på ti år
* Kort oppsummering av teknologileverandørs markedsplan for teknologien, eventuelt kan markedsplanen legges ved
* Beskrivelse av eksisterende/nye konkurrenter og hvordan den omsøkte teknologien vil virke i markedet
* Evt. planer om å patentere teknologien, i så fall hvor og i hvilket omfang
* Ved evt. patentbeskyttelse: vil lisensiering av teknologien til andre være relevant for søker eller teknologileverandør

## Fremtidig konkurransekraft

Sentralt når Enova vurderer hvilke teknologiutviklingsløp man skal prioritere er teknologiens fremtidige konkurransekraft.

Beskriv hvilke barrierer som hindrer teknologien fra å tas i bruk i markedet på kommersielle vilkår i dag. For de prosjekter der det finnes en etablert løsning/teknologi, skal det redegjøres for kostnadene med denne løsningen og sammenlignes med prosjektets løsning.

Hvilke deler av løsningen har potensiale for videre kostnadsreduksjoner, og hvor stor andel av den totale kostnaden vil det påvirke?

Estimér også forventet kostnadsutvikling over tid – når vil man kunne forvente at den nye (grønne) løsningen kan være konkurransedyktig sammenliknet med tilgjengelige («brune») løsninger, og under hvilke forutsetninger.

Hva er nødvendig utvikling og endring for teknologien (teknologisk eller kostnadsmessig), CO2-priser, regulatoriske endringer, andre politisk satte rammebetingelser og/eller i markedet for å oppnå lønnsomhet og for å kunne realisere markedspotensialet? Oppgi konkrete tall og fakta.

Underbygg med kvantitativ dokumentasjon så langt det er mulig. Henvis tydelig til hvor opplysningene er hentet fra. Dette gjelder også den forventede kostnadsutviklingen for teknologien videre.

Bruk følgende tabeller for å underbygge vurderingene over.

|  |  |  |
| --- | --- | --- |
| Kostnadskomponent | Prisendring innen 2030 | Begrunnelse |
|  | **Lav** | **Forventet** | **Høy** |  |
| f.eks batterier | - x % | - x % | - x % | f.eks Bruk av billigere materialer og standardisering. Projeksjoner fra BloombergNEF. |
| f.eks installasjonskostnader | - x % | - x % | - x % | f.eks Læringseffekter ved gjentatte installasjoner gir  |
|  |  |  |  |  |
|  |  |  |  |  |

|  |  |  |
| --- | --- | --- |
| Kostnadskomponent | Prisendring innen 2050 | Begrunnelse |
|  | **Lav** | **Forventet** | **Høy** |  |
| f.eks batterier | - x % | - x % | - x % | f.eks Ny cellekjemi |
| f.eks lagringstank | - x % | - x % | - x % | f.eks Læringseffekter i produksjon |
|  |  |  |  |  |
|  |  |  |  |  |

## Effekt av dette prosjektet

Beskriv på hvilken måte *dette prosjektet* bidra til å ta ned risikoen eller kostnaden for andre aktører som kan bruke samme løsning?

Pilotprosjekter hvor resultatspredningsbonus er ønsket må beskrive hvilke resultater som er planlagt spredt og hvorfor disse er viktige for andre aktører og markedet. I tillegg må en utfyllt versjon av *Planlagte og gjennomførte resultatspredningstiltak\_mal* vedlegges søknaden.

# Teknologiens bidrag til omstillingen til lavutslippssamfunnet

Formålet med Enovas teknologiprogrammer er å fremskynde teknologiutvikling og innovasjon som kan bidra til utslippsreduksjoner frem mot lavutslippssamfunnet i 2050. Dette kan innebære både teknologier som direkte reduserer utslipp, samt teknologier som bidrar til et mer fornybart, fleksibelt og effektivt energisystem. Det må tydelig fremkomme av søknaden hvordan teknologien/løsningen kan bidra til omstillingen til lavutslippssamfunnet.

## **Unngåtte klimagassutslipp**

I rangeringen av prosjekter vektlegges de samlede (direkte og indirekte, positive og evt. negative) klimaeffekter teknologien/løsningen kan gi når man sammenligner med beste tilgjengelige teknologi i den aktuelle bransjen. Dette skal forklares i tekst her, og også redegjøres for i Excel-malen for unngåtte klimagassutslipp (scope 1-3). For pilotprosjekter skal det redegjøres for størrelsene i besparelse når teknologien tas i bruk i full skala.

*Merk at dette klimaresultatet fra teknologien ikke nødvendigvis vil være det samme som klimaresultatet fra prosjektet i Kapittel 5. Dette er på grunn av at teknologier kan ha ringvirkninger som ikke Enova kan kontraktsfeste med søker, men som allikevel kan ha betydning for vurderingen av prosjektet.*

Med den løsningen som foreslås gjennomført i prosjektet vil vi altså vite:

* Hvor stor er den *absolutte* forbedringen sammenlignet med beste tilgjengelige teknologi? (tonn CO2 for et anlegg/fartøy/installasjon i en typisk skala for bruk)
* Hvor stor er den *relative* forbedringen (i prosent) sammenlignet med beste tilgjengelige teknologi?
* Hvor stort er det *tekniske potensialet* for teknologien?

Med det tekniske potensialet mener vi hvor store utslippsreduksjoner teknologien har mulighet for å kunne bidra til ut over prosjektet, typisk:

* Hvor store er utslippene fra sammenliknbar aktivitet i Norge (og gjerne også Europa/Verden) i dag? (ta for eksempel utgangspunkt i SSB-statistikken)
* Hvor stor andel av disse utslippene er denne teknologien relevant for?
* Estimer det tekniske potensialet for utslippskutt med utgangspunkt i den relative utslippsreduksjonen, samt tallene over (tonn CO2)

## Evt. andre bidrag til omstillingen til lavutslippssamfunnet

Dersom prosjektet vil bidra til andre, kvantitative eller kvalitative, endringer som kan ha betydning for en raskere omstilling til lavutslippssamfunnet kan dette beskrives her. Kvantifisér så langt det er mulig.

# Økonomi og budsjett

Dette kapittelet skal redegjøre for økonomi og lønnsomhet for det omsøkte prosjektet og den helhetlige forretningsplanen som omslutter prosjektet.

Det avkastningskravet søker legger til grunn skal være i tråd med det som er brukt for tilsvarende prosjekter hos søker eller alternativt selskapets avkastningskrav. Dersom søker ikke kan begrunne og dokumentere avkastningskravet, vil Enova legge til grunn den [avkastningen som er normal for bransjen](https://www.enova.no/om-enova/drift/normalavkastning/).

Prosjektets økonomi beskrives ut fra hvilken prosjekttype søknaden omhandler (slett det avsnittet som ikke er aktuelt):

## Pilotprosjekter (FoU-støtte)

Pilotprosjekter handler om å teste/demonstrere en teknologi i en begrenset periode for å adressere gjenværende teknologisk usikkerhet. Økonomivurderingene i et slikt prosjekt er fokusert på nødvendige kostnader for gjennomføringen av testen/demonstrasjonen.

Prosjektets kostnader og eventuelle inntekter skal redegjøres for i Excel-malen for prosjektbudsjett, og vedlegges som et Excel-dokument. I denne prosjektbeskrivelsen skal man forklare grunnlaget for beregningene.

Beskriv antakelse, estimater, tilbud og kilder relatert til (der dette gjelder):

* Egne timekostnader, inkludert timepriser og hvordan timepris er beregnet (Personal og indirekte kostnader)
* Innkjøpte FoU-tjenester
* Materialer og direkte kostnader til produksjon av prototype/pilot som kostnadsføres (inkludert nødvendig instrumentering for å dokumentere måloppnåelse)
	+ Dette er materialer og utstyr som forbrukes fullt i prosjektets levetid (kostnadsføres som FoU)
* Materialer og direkte kostnader til produksjon av prototype/pilot som avskrives
	+ Dette er materialer og utstyr som har levetid ut over prosjektperioden. Disse kostnadene regnskapsføres som investeringer, og kun avskrivinger i prosjektperioden kan tas med.
	+ Redegjørelse og begrunnelse for avskrivingskostnader/restverdi på fysiske investeringer i prosjektet. For investeringer er det viktig at dere oppgir forventet økonomisk levetid, og i hvilken andel prosjektet kommer til å benytte investeringsobjektet i prosjektets levetid. Beskriv også bakgrunnen for den forventede levetiden – hvordan har dere kommet frem til denne?  Dette er viktig for å kunne identifisere hvilke kostnader som er knyttet til gjennomføringen av dette prosjektet og som danner grunnlaget for en eventuell støtteutmåling
	+ For prosjekter hvor inntektspotensialet og verdien av anlegget etter pilotprosjektet vil kunne påvirkes vesentlig av prosjektutfallet må lønnsomhet i alternative scenarier utregnes og forklares. I disse tilfeller anbefales det å ta kontakt med Enova før søknad sendes inn.
* Redegjørelse for eventuelle inntekter i prosjektet, samt en begrunnet forventet salgspris på investeringer når prosjektet er omme, dersom dette er relevant. Om piloteringen medfører sparte kostnader i prosjektet eller hos aktøren for øvrig, skal dette også legges inn som en inntekt i prosjektet.
* Andre driftskostnader (f.eks kostnader til softwarelisenser, leie av utstyr, etc). Spesifiser i vedlegg

Benytt eventuelt et eget vedlegg til søknaden for spesifikasjon av kostnader til utstyr eller investeringer dersom budsjettmalen ikke er tilstrekkelig.

Hvis flere enn en aktør skal motta støtte (konsortier) skal det fylles ut et budsjett for prosjektet totalt sett og ett per aktør. Hvis det er transaksjoner mellom aktørene, skal det tydelig fremkomme hvordan disse er priset.

Dersom prosjektet søker om informasjons- eller samarbeidsbonus, skal det oppgis eksplisitt og det skal også begrunnes. Betingelser og krav for denne tilleggsstøtten vil bli tatt inn som spesielle kontraktsvilkår og er juridisk bindende.

## Investeringsstøtte

I dette avsnittet skal alle relevante faktorer for å kunne vurdere økonomien i prosjektet beskrives. Prosjektets økonomi og lønnsomhet skal redegjøres for i Excel-malen for prosjektøkonomi. I denne prosjektbeskrivelsen skal man forklare grunnlaget for beregningene.

Noen levetider for komponenter oppgis som standarder i Excel-malen. Bruk disse. Levetider som avviker fra standard eller som ikke er oppgitt må forklares og begrunnes her.

Velg hvilket av de følgende to underavsnittene som er relevant og slett det som ikke er relevant.

### Hvis prosjektet har en sammenlignbar alternativ investering

Dette underavsnittet er for prosjekter der det finnes en sammenliknbar alternativ investering, det vil si en konvensjonell, mindre miljøvennlig løsning som kunne utføre samme formål.

Beskriv antakelse, estimater, tilbud og kilder relatert til (der dette gjelder):

* Investeringskostnader (både den ønskede investeringen og alternativinvesteringen)
	+ Egne personalkostnader
	+ Innkjøp av tjenester
	+ Maskiner, utstyr og materialer (fysisk utstyr inkl installasjon)
* Ved investering i nye fartøy legges tilbud fra samme verft til grunn for vurderingen søkers alternativ.
* Driftskostnader og driftsinntekter for grønn investering sammenlignet med brun, eksempelvis:
	+ Reduserte kostnader til CO2-kvoter/avgifter
	+ Reduserte drivstoff/brenselskostnader
	+ Økte inntekter fra produktsalg på grunn av «grønnere produksjon»
	+ Reduserte energi- og effektkostnader samt inntekter ved evnt salg av fleksiblitet
	+ Drift og vedlikeholdskostnader: Besparelser eller ekstrakostnader påløpt som resultat av merinvesteringen.
	+ Andre inntekter som kan komme som følge av grønn investering (økt produksjonskapasitet, bedre kvalitet som gir bedre betalt, nye produkter etc)

Energipris skal baseres på [Enovas månedlige priser](https://www.enova.no/om-enova/drift/prisforutsetninger-for-soknader/), pluss nettleie og elavgift. Bedrifter som mener å ha grunnlag for andre prisforutsetninger må dokumentere dette med skriftlige avtaler.

### Hvis investeringen er et klart identifiserbart tillegg («retrofit»)

Dette underavsnittet er for prosjekter der kostnadene forbundet med å oppnå miljøgevinsten kan identifiseres som en separat investering. Dette gjelder ettermontering av teknologi i eksisterende fartøy som gjør at fartøyet kvalifiserer som lavutslipps- eller nullutslippsfartøy, eller som er separate energieffektiviseringstiltak. For slike investeringer er merkostnadene lik investeringskostnaden.

Kostnader skal fylles og ut og forklares som vist under 9.2.1, men den alternative investeringen trenger ikke fylles ut.

# Finansiering

Enovas finansiering skal være utløsende for at prosjektet gjennomføres. Det er derfor viktig at dere beskriver hvorfor prosjektet ikke kan gjennomføres uten finansiering fra Enova, og hvilken type finansiering dere har behov for.

Beskriv hvordan prosjektet planlegges finansiert, herunder:

* + Egenfinansiering (beskriv hvordan denne skal struktureres)
	+ Tilskudd fra Enova
	+ Lån fra det kommersielle markedet eller andre ikke-offentlige aktører
	+ Offentlig støtte som for eksempel Innovasjon Norge, Norges forskningsråd, departement, fylkeskommune eller lignende i tillegg til eventuelle midler fra utenlandske eller overnasjonale støtteregimer som EUs rammeprogrammer.
	+ Lån fra det offentlige støtteapparatet (som over), der det er et statssttøtteelement i lånet
	+ Annet (beskriv)

Annen offentlig støtte må ses i sammenheng med støtte fra Enova. Det er summen av offentlig støtte på det samme kostnadsgrunnlaget som ses opp mot den maksimale støtteandelen et prosjekt kan få.

# Bærekraft / grønn rapportering

Det norske virkemiddelapparatet er pålagt å rapportere informasjon om sine tildelinger inn til en felles nasjonal statistikk, kalt Statistikkbanken for næringspolitiske virkemidler. Fra og med 2024 er rapportereringsplikten utvidet til å omfatte en overordnet oversikt om bærekraft i prosjekter som får støtte. Statistikken skal inneholde informasjon om *vesentlige* positive effekter på klima og miljø fra prosjektene innen seks miljøkategorier. I tillegg skal det oppgis om prosjektet potensielt kan ha *vesentlig* negativ innvirkning på noen av de samme seks miljøkategoriene.

De seks kategoriene er basert på kategoriene i EUs taksonomi for bærekraftig økonomisk aktivitet («taksonomien»), men statistikken innebærer en vesentlig enklere og mer overordnet vurdering i forhold til taksonomiens krav. Statistikken gir derfor ingen informasjon om hvorvidt prosjektene oppfyller kravene i taksonomien.

Informasjonen benyttes kun til statistikkformål og svarene påvirker ikke utfallet av søknadsbehandlingen.

Mer informasjon om dette finner dere i «Veileder til søkere – grønn rapportering», som ligger på programmets nettside.

I det elektroniske søknadsskjemaet skal dere krysse av for om prosjektet forventes å kunne ha en vesentlig positiv effekt eller en vesentlig negativ effekt innen en eller flere av de seks miljøkategoriene,

I dette avsnittet skal dere beskrive kort hva avkryssingen i egenerklæringen er basert på. Henvis eventuelt til relevante vedlegg.

Er det ingen vesentlige effekter i positiv eller negativ retning under en miljøkategori kan du la feltet stå tomt.

***Vesentlige positive effekter***

|  |  |
| --- | --- |
| **Miljøkategori** | **Beskrivelse av *eventuelle vesentlige positive* effekter fra prosjektet** |
| Redusere og forebygge klimagassutslipp |  |
| Klimatilpasning |  |
| Bærekraftig bruk og beskyttelse av vann- og marine ressurser |  |
| Omstilling til en sirkulær økonomi, avfallsforebygging og gjenvinning |  |
| Forebygging og kontroll av forurensning |  |
| Verne om og restaurere naturmangfold og økosystemer |  |

***Vesentlige negative effekter***

|  |  |
| --- | --- |
| **Miljøkategori** | **Beskrivelse av *eventuelle vesentlige negative* effekter fra prosjektet** |
| Redusere og forebygge klimagassutslipp |  |
| Klimatilpasning |  |
| Bærekraftig bruk og beskyttelse av vann- og marine ressurser |  |
| Omstilling til en sirkulær økonomi, avfallsforebygging og gjenvinning |  |
| Forebygging og kontroll av forurensning |  |
| Verne om og restaurere naturmangfold og økosystemer |  |

1. Dette tilsvarer det resultatet som Enova kan kontraktsfeste, og som beregnes i det elektroniske søknadsskjemaet (Energi- og klimafanene). [↑](#footnote-ref-2)
2. <https://www.enova.no/bedrift/industri-og-anlegg/tema/technology-readiness-levels-trl/> [↑](#footnote-ref-3)
3. <https://www.enova.no/bedrift/industri-og-anlegg/tema/technology-readiness-levels-trl/> [↑](#footnote-ref-4)